Astra H veermik on lihtne, ees on MacPhersoni vedrustus, taga väändetala. Ehituselt on veermik eelkäijaga sarnane, mitmed detailid on seejuures lausa identsed. Kasutatud auto puhul on lihtsus ning vanema mudeli detailide sobivus mõistagi eeliseks, Astra veermik suuremat muret ei valmista ning remont on lihtne ja odav - ametlikus teeninduseski ei ületa remondikulud tavaliselt 3000 krooni.